Държавен вестник, бр. 89, 2013 г., стр. 25

БРОЙ  89	
Д Ъ Р Ж А В Е Н  В Е С Т Н И К 	
СТР.  25  
	
ж)	 компетентният орган на молещата До­
говаряща страна е длъжен да осигури 
валидни визи за своите охраняващи 
служители за всички държави на 
транзитно преминаване или държа­
вата – цел на пътуването, ако това е 
необходимо;
	
з)	 компетентният орган на замолената 
Договаряща страна съобщава на компе­
тентния орган на молещата Договаряща 
страна всички факти, отнасящи се до 
инциденти по време на транзитното 
преминаване.
(2)	Замолената Договаряща страна предоставя 
на полицейските служители на молещата 
Договаряща страна, изпълняващи задъл­
женията си по Споразумението и този 
Протокол, същата защита и съдействие 
както на своите полицейски служители, 
изпълняващи подобни дейности. 
(3)	Ако при изпълнение на задълженията 
служителите са въвлечени в незаконни 
действия като извършители или жертви, 
полицейските служители на молещата 
Договаряща страна имат същите права и 
задължения като полицейските служители 
на замолената Договаряща страна. 
Член 7
Разходи 
(1)	Без да се засяга правото на компетентни­
те органи да поискат възстановяване на 
разходите си, свързани с обратното при­
емане, от лицата, подлежащи на обратно 
приемане, или от трети страни, всички 
разходи за транспорт до границата на 
държавата на крайна дестинация, възник­
нали във връзка с обратното приемане и 
транзитните преминавания в съответствие 
със Споразумението и този Протокол, се 
поемат от молещата Договаряща страна.
(2)	Ако полицейските служители на моле­
щата Договаряща страна пострадат при 
изпълнение на служебните си задължения 
по Споразумението и този Протокол, 
молещата Договаряща страна ще поеме 
изплащането на обезщетение. 
(3)	В случай на обратно приемане по грешка 
съгласно чл. 12 от Споразумението моле­
щата Договаряща страна поема всички 
разходи, свързани с обратното приемане 
и обратното изпращане на лицето, което е 
било субект на обратно приемане, покрити 
от замолената Договаряща страна, ако 
същата предостави данни за несъответ­
ствието с изискванията в членове 2 – 5 от 
Споразумението и наличната информация 
за действителната самоличност и граждан­
ство на лицето, което се очаква да бъде 
върнато обратно. На молещата Договаряща 
страна се връща и цялата документация, 
отнасяща се до този конкретен случай.
Член 8
Език на комуникация
Договарящите страни използват английски 
език в процедурите за прилагане на Споразу­
мението и този Протокол.
Член 9
Връзка с други договори
Този Протокол не засяга правата, задъл­
женията и отговорностите на Договарящите 
страни, произтичащи от други международни 
договори, по които техните държави са страни.
Член 10
Решаване на спорове
(1)	Всички споровe, които могат да възникнат 
във връзка с тълкуването и/или прилага­
нето на Споразумението и този Протокол, 
се уреждат чрез преговори между компе­
тентните органи на Договарящите страни. 
(2)	Ако в хода на преговорите по ал. 1 на този 
член не се постигне съгласие, въпросът се 
решава по дипломатически път.
Член 11
Влизане в сила, изменения и прекратяване
(1)	Договарящите страни се уведомяват взаим­
но по дипломатически път за приключва­
нето на своите вътрешноправни процедури, 
необходими за влизането в сила на този 
Протокол.
(2)	Договарящата страна, която получи послед­
ното писмено уведомление за приключ­
ването на вътрешноправните процедури, 
необходими за влизането в сила на този 
Протокол, уведомява Съвместния комитет 
за реадмисия, посочен в чл. 18 от Спора­
зумението. 
(3)	Протоколът за прилагане влиза в сила, 
след като Комитетът представи писмено 
потвърждение за получаването на уведом­
лението по ал. 2.
(4)	Договарящите страни могат да изменят 
този Протокол по взаимно съгласие. Из­
мененията влизат в сила по реда, посочен 
в по-горните алинеи.
(5)	Действието на този Протокол се прекратява 
от датата на прекратяване на прилагането 
на Споразумението. 
Подписан в Тирана на 22 октомври 2012 г. 
в два еднообразни екземпляра на български, 
албански и английски език, като всички 
текстове са еднакво автентични. В случай на 
различия при тълкуването предимство има 
текстът на английски език.
За Министерството	
За Министерството
на вътрешните работи	
на вътрешните работи
на Република	
на Република
България:
Албания:
Веселин Вучков,
Нард Ндока,
зам.-министър на	
зам.-министър на
вътрешните работи	
вътрешните работи